комедийни истории за Уикенд
Учениците трябвало да напишат съчинение с поука. На другия ден прочели опитите си на учителката. Първа била малката Клер. Тя прочела: 
- Татко има ферма и всяка неделя товарим яйцата в пикапа, и ги караме в града, за да ги продадем на пазара. Но една неделя се блъснахме и всички яйца паднаха на пътя, и се счупиха. И поуката е следната: не носи всички яйца в една кошница. 
- Браво, Клер - похвалила я учителката. - Сега си ти, Ема. 
Ема прочела своето съчинение. 
- Татко също има ферма. Всеки уикенд взимаме яйцата и ги поставяме в инкубатор. Миналата седмица се излюпиха само осем от дванайсетте яйца. И поуката е следната: пилетата се броят наесен. 
- Много хубаво, Ема - казала учителката. - А сега да чуем теб, Джони. 
Джони прочел своето съчинение. 
- Чичо Джим е участвал във Виетнамската война, но един ден самолетът му бил свален. Той скочил с парашут, преди да се разбие, но успял да вземе със себе си само каса бира, автомат и мачете. По пътя към земята изпил касата бира и кацнал сред хиляди вражески войници. Застрелял осемдесет виетнамци с автомата и когато патроните му свършили, убил още двайсет и пет с мачетето и удушил десет с голи ръце. 
- Много цветисто описание, Джони - отбелязала учителката, -но каква е поуката? 
- Не се закачайте с чичо Джим, когато е пиян.